**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL PRITARIMO PROJEKTUI „KRIKŠTONIŲ KAIMO FONTANUOJANČIO GRĘŽINIO SUTVARKYMO DARBAI“ IR JO DALINIO FINANSAVIMO**

2020 m. rugsėjo 21 d. Nr. 34-529

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, II prioriteto „Patrauklios gyvenamosios aplinkos kūrimas ir plėtra“ 2.2 tikslu „Atnaujinti ir plėtoti Lazdijų rajono savivaldybės inžinerinę infrastruktūrą bei teritorijų planavimo dokumentus“ bei 2.4 tikslu „Užtikrinti gyventojams švarią, sveiką ir saugią aplinką“, Aplinkos apsaugos rėmimo programos lėšų naudojimo tvarkos aprašu, patvirtintu Lietuvos Respublikos aplinkos ministro 2004 m. gegužės 19 d. įsakymu Nr. D1-276 „Dėl Aplinkos apsaugos rėmimo programos lėšų naudojimo tvarkos patvirtinimo“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos projektui „Krikštonių kaimo fontanuojančio gręžinio sutvarkymo darbai“. Preliminari projekto vertė – 17 070,17 Eur.
2. Numatyti iš Lazdijų rajono savivaldybės biudžeto lėšų projekto daliniam finansavimui ne mažiau kaip 30 proc. tinkamų finansuoti išlaidų, bet ne daugiau kaip 5 121,05 Eur.
3. Įgalioti Lazdijų rajono savivaldybės administracijos direktorių pasirašyti visus dokumentus, susijusius su projekto įgyvendinimu.
4. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Andrius Milkus, tel. 8 613 99 573

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „KRIKŠTONIŲ KAIMO FONTANUOJANČIO GRĘŽINIO SUTVARKYMO DARBAI“ IR JO DALINIO FINANSAVIMO“ PROJEKTO AIŠKINAMASIS RAŠTAS**

2020-09-15

Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 28 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, II prioriteto „Patrauklios gyvenamosios aplinkos kūrimas ir plėtra“ 2.2 tikslu „Atnaujinti ir plėtoti Lazdijų rajono savivaldybės inžinerinę infrastruktūrą bei teritorijų planavimo dokumentus“ bei 2.4 tikslu „Užtikrinti gyventojams švarią, sveiką ir saugią aplinką“, Aplinkos apsaugos rėmimo programos lėšų naudojimo tvarkos aprašu, patvirtintu Lietuvos Respublikos aplinkos ministro 2004 m. gegužės 19 d. įsakymu Nr. D1-276 „Dėl Aplinkos apsaugos rėmimo programos lėšų naudojimo tvarkos patvirtinimo“.

Sprendimo tikslas – gauti Lazdijų rajono savivaldybės tarybos pritarimą Lazdijų rajono savivaldybės administracijos rengiamam projektui „Krikštonių kaimo fontanuojančio gręžinio sutvarkymo darbai“ (toliau – Projektas) bei numatyti Projektui ne mažesnį nei 30 proc. dalinį tinkamų išlaidų finansavimą. Preliminari Projekto vertė – 17 070,17 Eur.

Lazdijų rajono savivaldybė nuo 2014 metų nuosavybės teise valdo gręžtinį vandens šulinį (gręžinį) unikalus daikto Nr. 4400-2769-3398, indentifikavimo Nr. 7203, esantį Krikštonių kaime, Noragėlių seniūnijoje, Lazdijų rajono savivaldybėje. Iš šio vandens gręžinio nuolat, didele srove, į aplinką veržiasi požeminis vanduo ir teka į Nemuno upę. Vadovaujantis Lietuvos aplinkos apsaugos normatyvinio dokumento ,,Požeminio vandens gavybos, monitoringo ir žemės gelmių tiriamųjų geologinių gręžinių projektavimo, įrengimo, konservavimo ir likvidavimo tvarkos aprašo (Land4-99) 29 punktu, nenaudojamą gręžinį, kurį planuojama naudoti, būtina konservuoti ir pagal 44 punktą tai privalo daryti gręžinio savininkas.

Dėl gręžinio likvidavimo 2018-11-06 raštu Nr. 1-3110 savivaldybė kreipėsi į UAB ,,Kauno hidrogeologiją“, kuri 2018-12-05 informavo, kad iškilo problema – nuėmus gręžinio hermetizaciją, rado pažeistą konstrukciją. Atlikus gręžinio tamponavimo darbus, po pusvalandžio pastebėjo, kad aplink gręžinį pradėjo veržtis vanduo ir jo kiekis laikui bėgant tik didėjo. Vanduo veržėsi tarp apsauginių vamzdžių 325 mm ir 219 mm tarpą. Iš vietinių gyventojų kalbų žinoma, kad tamponuoti gręžinį buvo bandoma dar kolūkio laikais iki 1990 metų, bet tai nepavyko.

Galimas sprendimo būdas – fontanuojančio gręžinio vandens nukreipimas į Nemuną uždaru arba atviru būdu. Dėl šių darbų atlikimo kainos buvo kreiptasi į rangovus, kurie pateikė 17 070,17 Eur vertės lokalinę sąmatą.

Lazdijų rajono savivaldybės administracija LR Aplinkos ministerijai teikė paraišką aplinkos apsaugos rėmimo programos 2020 m. lėšoms gauti. Vadovaujantis aplinkos apsaugos rėmimo programos lėšų naudojimo tvarkos aprašu, patvirtintu Lietuvos Respublikos aplinkos ministro 2014 m. rugpjūčio 21 d. įsakymu Nr. D1-682, tarp Lazdijų rajono savivaldybės ir LR Aplinkos ministerijos bus pasirašyta dotacijos teikimo sutartis, pagal kurią dotacijos gavėjui bus pervesti dotacijos suma, ne didesnė kaip 70 proc. faktinių Projekto įgyvendinimo išlaidų.

Planuojame sutvarkyti gręžinį, įrengiant metalinį lataką vandeniui nutekėti iš šaltinio gelmių į Nemuno upę, taip pat įrengiant akmeninį lataką, sutvirtinant šlaitus bei sutvarkant aplinką.

Parengtas sprendimo projektas neprieštarauja galiojantiems teisės aktams.

Priėmus šį sprendimo projektą, neigiamų pasekmių nenumatoma.

Sprendimo projektą parengė Lazdijų rajono savivaldybės administracijos Architektūros ir aplinkosaugos skyriaus vyr. specialistas Andrius Milkus.

Architektūros ir aplinkosaugos skyriaus vyr. specialistas Andrius Milkus